***KRŠČANSTVO***

**KAZALO**

1. TEMELJI KRŠČANSTVA……………………………………………………………....2

 1.1 JEZUS KRISTUS IN NJEGOV NAUK ……………………………………….3

 1.2 BIBLIJA………………………………………………………………………...5

2. CERKEV…………………………………………………………………………………6

 2.1 MAŠA…………………………………………………………………………..7

3. KRŠČANSKI PRAZNIKI ………………………………………………………………8

4. NAUK……………………………………………………………………………………9

 4.1 10 BOŽJIH ZAPOVEDI………………………………………………………..9

 4.2 ZAKRAMENTI………………………………………………………………...9

5. VIRI……………………………………………………………………………………..10

**KAZALO SLIK**

Slika 1: Jezus na križu- znak krščanstva…………………………………………………...2

Slika 2: Zadnja večerja……………………………………………………………………...4

Slika 3: Križani Jezus……………………………………………………………………….4

Slika 4: Biblija oz. Sveto pismo…………………………………………………………….5

Slika 5: Cerkev sv. Jerneja Šentjernej………………………………………………………6

Slika 6: Duhovniki pri sveti maši…………………………………………………………...7

**1. TEMELJI KRŠČANSTVA**

 V vsej zgodovini človeštva, tudi pred prvimi zapisanimi poročili, najdemo dokaze, da je religija nepogrešljiva prvina življenja. Ljudje so se že od začetka svojega obstoja spraševali: »Kdo je naredil nebo, sonce in vse druge zvezde? Kdo je ustvaril ljudi, življenje in vse stvari ter bitja, ki obstajajo?« Skrivnost rojstva in smrti, pa tudi življenja samega, je vedno spodbujala človeka, da je stremel po nečem ali nekom, ki bi bil to zmožen narediti in ustvariti.
 Danes mnogo ljudi, kristjanov, verjame, da je vse to naredilo nedoumljivo, popolno bitje, ki ga imenujejo Bog.
 Kristjani pravijo, da je Bog bival, še preden sta nastala nebo in zemlja ter da ju je on ustvaril v enem samem tednu. Pravijo, da Bog ve vse o vsakem človeku in o vsaki stvari, ki se zgodi na svetu in v vesolju. Bog je neviden pravijo, toda človek lahko vidi in se zaveda njegovega dela vsak dan v lepoti sončnega vzhoda, v lepoti drobne cvetlice, v lepoti ljubezni, v smehu otroka… [[1]](#footnote-1)
  Kristjani verujejo, da je Bog ustvaril »življenje.« Verujejo, da je prvi dan ustvaril nebo in zemljo, drugi dan vode, tretji dan pa drevesa ter zelenje. Četrti dan je ustvaril zvezde, kot luči neba ter sonce in luno. Živali je ustvaril peti dan, šesti dan pa je Bog ustvaril prvega človeka po svoji podobi z imenom Adam. Da pa Adamu ne bi bil dolgčas, je iz njegove kosti ustvaril še njegovo družico po imenu Eva. Bog je videl vse, kar je naredil; nebo in zemlja sta bila dovršena in napolnjena z živimi bitji. Sedmi dan je Bog počival po vsem svojem delu, ki ga je naredil in ga blagoslovil prav zato, ker je na ta dan počival. [[2]](#footnote-2) ..Verujejo pa tudi v to, da je Bog poslal na svet človeka ustvarjenega po njegovi lastni podobi. To je bil Jezus, katerega rojstvo je spremenilo potek celotnega življenja ljudi. Tudi naše štetje se začne z njegovim rojstvom. ..Krščanstvo je danes torej religija kristjanov, ki verujejo v nauke človeka z imenom Jezus. Njegovi privrženci so ga poimenovali Kristus. Kristus je grška beseda za hebrejsko mesija, ki pomeni odrešenik. Za kristjane je zato Jezus Božji Sin, Bog v človeški podobi. Verujejo, da je prišel na zemljo, da bi odrešil vse ljudi od njihovih slabih del (v krščanstvu se imenujejo grehi). To je naredil s tem, da je trpel kot človek in žrtvoval svoje življenje in vstal od mrtvih.

 Krščanstvo je nastalo na ozemlju današnjega Izraela. Zdaj je razširjeno skoraj po vsem svetu, posebno v Evropi, Severni in Južni Ameriki, Avstraliji in Novi Zelandiji. Z 1,9 milijardami vernikov je največja svetovna religija.[[3]](#footnote-3)

 **Slika 1: Jezus na križu-znak krščanstva**

1.1 JEZUS KRISTUS IN NJEGOV NAUK

 Jezus je osrednja oseba vere kristjanov in začetnik krščanstva. Njegovo življenje je opisano v Evangelijih, kar po grško pomeni veselo oznanilo. Med letoma 65 in 100, so jih napisali Matej, Marko, Luka in Janez.[[4]](#footnote-4)  ..Rodil se je 25. decembra, na dan ko kristjani praznujejo Božič, v Betlehemu v Judeji, odraščal pa v Nazaretu v Galileji kjer je postal tesar. Njegova mati je bila Devica Marija, saj naj bi spočela od Svetega Duha, njegov oče oz. očim pa je bil Jožef oz. Sveti Jožef, saj je bil razglašen za svetnika, po poklicu naj bi bil tesar.  **..**Krščanske svete knjige učijo, da je angel Gabrijel oznanil mladi ženi Mariji, da bo postala Jezusova mati. Marija naj bi bila kljub materinstvu devica. Jezus se je rodil v Betlehemu, kamor sta šla Marija in njen zaročenec Jožef zaradi popisa prebivalstva. Mesto je bilo preveč polno in nastaniti sta se morala v hlevu. Tukaj je bilo rojeno dete. Prvi so obiskali novorojenega Jezusa pastirji. Po drugi različici zgodbe pa so trije modreci sledili zvezdi repatici, ki jih je pripeljala do hleva. Prinesli so troje daril: zlato za kralja, izbrano kadilo za Svetnika in miro oz. grenko kadilo za tistega, ki bo trpel in umrl.  ..Ko je bil star 30 let, je prosil bratranca Janeza, da ga krsti v reki Jordan. Pri krstu so krščenca potopili v vodo, kar je pomenilo očiščenje grehov in začetek novega življenja. Prav Janez je Jezusa spoznal za odrešenika, ki so ga pričakovali ljudje. **[[5]](#footnote-5)**  .. Kmalu je zbral okoli sebe 12 somišljenikov svojih takoimenovanih apostolov (Petra, Andreja, Jakoba starejšega, Janeza, Filipa, Jerneja, Mateja, Tomaža, Jakoba mlajšega, Simona, Tadeja in Judo Iškarijota) in jih začel učiti. Tri leta so ga spremljali, ko je potoval po deželi in si pridobival sloves. Kamorkoli je prišel, so ga obsule množice, saj je s svojimi apostoli pomagal izobčencem, nejudom (poganom) in ženskam, ter delal čudeže, npr. z dotiki ozdravljal bolne, s samo petimi hlebi kruha in dvema ribama je nahranil pettisočglavo množico. Ljudem je govoril, pridigal o Bogu in o božji ljubezni do sveta. Pri tem je v svoje pripovedovanje vpletal vsakdanje stvari. .. ..Jezus je tudi odpuščal grehe in učil, da se morajo ljudje skesati svojih grehov in začeti znova. To se mora zgoditi, da bo lahko nastopilo božje kraljestvo na zemlji. V božjem kraljestvu bosta vladala pravičnost in mir, ljudje bodo rešeni trpljenja. Jezus je učil, da so vera, ljubezen in pomoč bližnjemu najbolj pomembne in o Bogu je govoril kot o svojem Očetu. Do takrat ni še nihče slišal, da bi se o Bogu govorilo tako po domače. ..Prav zaradi tega ja postal trn v petiverskim voditeljem in političnim oblastem. Ker je slutil, da ga bo naraščajoča sovražnost judovskih voditeljev pripeljala v smrt, je med zadnjo večerjo skušal svoje učence posvariti pred tem, kar se bo kmalu zgodilo. Prosil jih je, naj ohranjajo spomin nanj tako, da tudi po njegovi smrti uživajo kruh in vino. Kruh simbolizira njegovo telo in vino njegovo kri, ki bosta žrtvovana za njihovo odrešenje. [[6]](#footnote-6) ..Ko je učil že 3 leta, je peljal učence v Jeruzalem, da bi praznovali pasho. V Jeruzalemu so ga mnogi pozdravljali kot kralja saj so upali, da bo pregnal Rimljane in obnovil judovsko kraljestvo. Ko so ugotovili, da se to ne bo zgodilo, so se odvrnili od njega. da, Juda, eden izmed Jezusovih učencev, je izdal Jezusa judovskim verskim voditeljem. Obtožili so ga bogokletstva, kar pomeni nespoštljivo uporabo božjega imena. Potem so ga prijeli in privedli pred sanherdin, judovski visoki svet. Izročili so ga rimskemu prokuratorju Ponciju Pilatu.

 Ta je ukazal, naj Jezusa križajo in ga pribijejo križ, dokler ne umre, zato je še danes simbol krščanstva križ. .. Jezusa so potem, ko je trpel »svoj križev pot«, med katerim so ga bičali, obmetavali in sramotili, pribili na križ oz. ga križali skupaj z dvema razbojnikoma. Po smrti so ga položili v grob, toda tri dni pozneje so našli grob prazen. Apostoli so trdili, da so videli Jezusa oživljenega, vstalega od mrtvih, in da je štirideset dni ostal z njimi in potem odšel oz. se dvignil v nebo, kar imenujemo vnebovhod. . .Preden se je poslovil od njih, je obljubil prihod Božjega duha in apostole poslal oznanjat evangelij vsem narodom. ..Kristjani verjamejo, da bodo po smrti zveličani in da bo njihova duša odšla v nebesa k Bogu in Jezusu. Nebesa ali raj veljajo za stanje blaženosti.[[7]](#footnote-7) ..Kristusovo sporočilo lahko povzamemo takole: »Bog je ljubezen, oče vseh ljudi in nas ima tako rad, da nam je poslal svojega sina. Ta se je žrtvoval, privolil v to, da bo umrl, da bi s tem odrešil vse ljudi, da bi torej ti lahko imeli po smrti večno življenje. Vsakega je pozval, naj ljubi svojega bližnjega kakor samega sebe, tako kot je on ljubil ljudi. Bog želi, da se ljudje spreobrnejo, in jim odpušča grehe, napake, ki jih naredijo, ko ne živijo v skladu z božjimi zapovedmi.[[8]](#footnote-8) **Slika 2: Zadnja večerja**    **Slika 3: Križani Jezus**

1.2 BIBLIJA

 Je knjiga, v kateri je zapisan ves krščanski nauk, zato je tudi sveta knjiga pripadnikov krščanstva. . Biblija oz. ta biblia, po grško pomeni knjigo knjig. Kot vemo je Sveto pismo oz. Biblija res knjiga knjig. Ta naziv ni zgolj naključen, saj je Sveto pismo prevedeno v več kot 2000 svetovnih jezikov, vsako leto pa se ta številka zvišuje ter narašča. Judje so nekoč, ko so to sveto knjigo prepisovali skrbno pazili, da se besede in črke niso izgubile, saj židovski jezik pozna le samoglasnike oz. samo te zapisujejo. Tudi danes, ko različni strokovnjaki prevajajo to knjigo sleherno pazijo na vsakršno besedo. [[9]](#footnote-9)
 Sveto pismo delimo na 2 dela: na Staro zavezo in Novo zavezo.

I. Stara zaveza naj bi začela nastajati v 13.sto. pr.Kr. do 2.stol., zajema pa zgodovino Izraelcev. Stara zaveza ni bila enotno delo, je zbirka različnih besedil, sestavljena iz treh delov, ki zajemajo:
- zakone oz. postave
- preroke oz. preroške knjige
- spise oz. poučne knjige.
Po židovskem štetju je knjig Stare zaveze 22, 46, 48, nekateri pa pravijo, da le 24 knjig. Stara zaveza uči, da se doseže zveličanje le z izpolnjevanjem božjih postav.

II. Nova zaveza je prav tako sestavljena iz treh delov, je pa v celoti napisana v grškem jeziku. Nastajala pa je nekje med 50 in 95 leti po Jezusu Kristusu, zajema pa:
-zgodovinske knjige
-poučne knjige oz. pisma
-evangelije ..Nova zaveza uči, da bo zveličan, kdor veruje v smrt in vstajenje Jezusa Kristusa. Glavno oznanilo Nove zaveze je, da je Jezus, čeprav sam brez greha, ceno za človekove grehe plačal s svojim življenjem in smrtjo. Njegovo vstajenje je znamenje božjega odpuščanja in zveličanja za vse človeštvo.[[10]](#footnote-10)

 Lahko rečemo, da je Sveto pismo živa knjiga, saj je staro več kot 5000 let in še je danes aktualno in vir mnogih različnih razprav. Za mnoge ljudi je to samo knjiga, za nekatere pa še dandanes edina resnica.[[11]](#footnote-11)

 **Slika 4: Biblija oz. Sveto pismo**

**2. CERKEV**

 Za kristjane ima beseda cerkev več pomenov:

I. Je stavba, v kateri se ljudje zberejo, da bi molili in častili Boga, v njej pa opravljajo tudi darovanja oz. maše. Poleg tega je to zanje sveti kraj na katerem je Kristus navzoč med zakramentom evharistije in od njih se pričakuje, da hodijo v cerkev in so prisotni pri obredih. Zraven cerkev, imajo kristjani še manjše različice cerkve; kapelice, kjer lahko prav tako opravljajo svoje obrede. Katedrala ali stolnica je glavna cerkev za neko širše območje, kjer je sicer lahko veliko manjših cerkva. V okvir cerkvenih stavb pa prištevamo tudi samostane in župnišča.

II. So ljudje, ki pripadajo vesoljnemu cerkvenemu občestvu oz. božje judstvo, kristjani, ki ga sestavljajo duhovniki, redovniki in laiki oz. božje ljudstvo. Razlaganje in oznanjanje Božje besede, ki je razodela v Svetem pismu,je zaupano škofom in njihovem poglavarju papežu. [[12]](#footnote-12) ..Papež je Kristusov namestnik in pastir vse Cerkve: ima vrhovno in univerzalno oblast, ki se prenaša na škofe. Papež lahko skliče koncile, zbore vseh škofov na svetu; koncili lahko določajo in spremenijo pravila o delovanju Cerkve. Prav tako lahko skliče sinode, pogostejša srečanja z manj udeleženci, ki pa lahko samo podajo mnenja. Škof je poglavar škofije, regionalne skupnosti in posvečuje duhovnike. Duhovniki so odgovorni za svojo župnijo. Pridigajo, oznanjajo vero in podeljujejo zakramente. Ne smejo se poročiti. Pomagajo jim diakoni in tudi ti se smejo poročiti. ..Laiki oz. ljudstvo bi moralo opravljati nekatere verske naloge, npr. moliti zase in za druge, hoditi v cerkev,… V verskem življenju, pri proučevanju in pomoči najbolj potrebnim imajo pomembno vlogo tudi verski redovi in kongregacije.[[13]](#footnote-13)

 **Slika 5: Cerkev sv. Jerneja Šentjernej**

2.1 MAŠA

 Maša je obred, ki obsega čaščenje Boga in prošnje za božjo pomoč v obliki molitev, in himničnega ter monotonega petja, pri katerem sodelujejo župnik/mašnik, kaplan, ministranti, bralci, pevci in verniki oz. ljudje, ki so prisotni. Naloga župnika je, da vodi sveto mašo in pridige ter bere evangelije, bralci berejo berila iz Svetega pisma, ministranti na oltar prinašajo darove, pevci pojejo, ljudje, pa poslušajo pridige in sodelujejo pri petju in molitvi. [[14]](#footnote-14) ..Potek svete maše: **A. Začetni obred** Ima uvodni in pripravljalni značaj. Ima namen, da bi zbrani verniki postali občestvo in da bi se pravilno uglasili za poslušanje Božje besede ter vredno obhajanje evharistije.
 1. Vstop
 2. Pozdrav oltarja in zbranega ljudstva
 3. Skupno kesanje
 4. Gospod usmili se
 5. Slava (Gloria)
 6. Glavna mašna prošnja (Collecta) **B. Besedno bogoslužje** Besedno bogoslužje je sestavljeno iz branja Svetega pisma in spevov med berili. Ob nedeljah in praznikih po branju svetopisemskih odlomkov sledi homilija, njej pa izpoved vere. Pri vsaki maši so še prošnje za vse potrebe, ki sklepajo besedno bogoslužje.
 1. Svetopisemska berila
 2. Spevi med berili
 3. Homilija
 4. Izpoved vere (Credo)
 5. Prošnje za vse potrebe **C. Evharistično bogoslužje** Pri zadnji večerji je Jezus Kristus postavil zakrament evharistije in zakrament mašniškega posvečenja. Evharistija je najodličnejša oblika daritve, molitve in zahvale. Z njo se ponavzočuje Jezusova daritev na križu. Kristus je učencem dal naročilo: »To delajte v moj spomin.« Ko duhovnik obhaja sveto daritev, to dela v Kristusovi osebi (in persona Christi), Njemu da na razpolago svoj glas in roke; tako, da velja, da
Kristus sam daruje daritev Bogu Očetu za odrešitev sveta.
 1. Pripravljanje darov
 2. Evharistična molitev
 3. Obhajilni obred **D. Sklepni obred**
 1. Kratka oznanila, če so potrebna
 2. Mašnikov pozdrav in blagoslov.
 3. Odslovitev
 4. Poljub oltarja, ki ga naredita mašnik in diakon. [[15]](#footnote-15) **Slika 6: Duhovniki pri sveti maši**

**3. KRŠČANSKI PRAZNIKI**

 Kristjani vsako leto počastijo pomembne dogodke iz življenja Jezusa Kristusa in te dneve imenujemo prazniki, ob katerih kristjani še posebej hodijo v cerkev.[[16]](#footnote-16)

 Velika noč je največji in najstarejši praznik krščanstva. Praznuje se aprila ali marca, vselej na prvo nedeljo po prvi pomladanski luni in se torej določa po luninem koledarju. Kristjani se spominjajo trpljenja Jezusa Kristusa, njegove smrti na križu in vstajenja od mrtvih, s tem pa tudi odrešenja. . ..Dan Jezusove smrti se imenuje veliki petek, ker kristjani verujejo, da je Jezus, ko je sprejel križanje, naredil največje dejanje božje naklonjenosti do človeštva..Verujejo, da je naslednjo nedeljo vstal od mrtvih. ..Za veliko noč se opravlja posebno bogoslužje, saj prirejajo procesije v tednu pred veliko nedeljo. Ta teden se imenuje veliki teden. .. ..Na veliko noč, ljudje v cerkve prinašajo darove, da bi jih blagoslovili. Vsaka stvar, ki jo prinesejo, pa nekaj simbolizira. Pirhi oz. jajca simbolizirajo vstajenje, hren pomeni žeblje s katerimi so pribili Kristusa na križ, meso je njegovo telo, kruh pa simbolizira življenje. ..Štiridesetdnevni post je čas pred veliko nočjo, ko se kristjani kesajo grehov. Nekdaj je bil to pravi post, danes pa se ljudje skušajo odpovedati svojim razvadam, npr. cigaretam, alkoholu ali čokoladi. Post je v spomin na čas, ko je Jezus preživel 40 dni in noči v samoti in samo molil, brez, da bi kaj jedel. . ..Dan, preden se začne post, je pustni torek, ponekod znan tudi kot dan palačink. S peko palačink so porabili hrano, preden so se začeli postiti. ..Na prvi dan posta, ki se imenuje pepelnična sreda, se nekateri kristjani posipajo po čelu s pepelom v znamenje kesanja za svoje grehe. ..Sedmo nedeljo po veliki noči so binkošti, ki so spomin na uradni začetek krščanstva. Zaznamujejo dan, ko naj bi Sveti Duh prišel nad Jezusove učence v obliki viharja in ognja. Ta dogodek jim je utrdil samozavest, da so šli spreobračat ljudi v krščansko vero. [[17]](#footnote-17) ..Božič, radostno slavljenje Kristusovega rojstva, se praznuje 25. decembra. Pri božični maši se bere zgodba o Jezusovem rojstvu in pojejo božične pesmi. Ob tem času se postavljajo jaslice. Ljudje pošiljajo voščilnice svojim sorodnikom in okrašujejo božične jelke. [[18]](#footnote-18) ..Ker kristjani zelo častijo Devico Marijo, Jezusovo mati, 15. avgusta praznujejo Marijino vnebovzetje, saj naj bi na ta dan Jezus vzel Marijo v nebo. .. ..Praznujejo tudi praznik Vseh svetih, na 1. november. Na ta dan pridejo na pokopališča, na grobove svojih pokojnih sorodnikov, ki čakajo vstajenje in se jih spominjajo, ter molijo zanje.[[19]](#footnote-19)

**4. NAUK**

 Ljudje, ki verujejo v Jezusa Kristusa in Boga, torej kristjani, vse svoje življenje strmijo k temu, da bi živeli »dobro« pobožno življenje, s čisto vestjo in na koncu prišli v nebesa, v raj k Jezusu. ..Zato obstajajo »navodila«, zapovedi in zakramenti, ki naj bi jih ljudje izpolnjevali in preko njih prišli na svoj cilj.

4.1 10 BOŽJIH ZAPOVEDI

 Deset božjih zapovedi ali dekalog, so torej pravila po katerih naj bi se ravnalo človeštvo. Kristjani verujejo, da se je Bog prikazal Mojzesu na gori Sinaj v obliki gorečega grma. Dal mu je dve kamniti plošči z vklesanimi 10 zapovedmi, katere je ta ponesel med ljudi. Na prvi plošči so zapisane 3 zapovedi, ki se dotikajo odnosa človeka z Bogom, na drugi plošči pa ostalih 7, katere se dotikajo odnosa človeka s sočlovekom. [[20]](#footnote-20)

Deset božjih zapovedi: 1. Veruj v enega Boga.
2. Ne skruni božjega imena.
3. Posvečuj Gospodov dan.
4. Spoštuj očeta in mater, da boš dolgo živel in ti bo dobro na zemlji.
5. Ne ubijaj.
6. Ne nečistuj.
7. Ne kradi.
8. Ne pričaj po krivem.
9. Ne želi svojega bližnjega žene.
10. Ne želi svojega bližnjega blaga[[21]](#footnote-21)

4.2 ZAKRAMENTI

 Zakramente nove zaveze je postavil Kristus in jih je sedem. Dotikajo se vseh obdobij in vseh pomembnih trenutkov kristjanovega življenja; podeljujejo prerojenje in rast, ozdravljenje in poslanstvo, za versko življenje kristjanov. Pri tem je neka podobnost med obdobji duhovnega in naravnega življenja.

Sedem zakramentov: 1. sveti krst,
2. sveta birma,
3. sveta evharistija,
4. sveta pokora,
5. sveto bolniško maziljenje,
6. sveti red oz. sveto mašniško posvečenje
7. sveti zakon

 Z prvim zakramentom, to je Sveti krst, postanejo otroci božji otroci in člani Cerkve, izbriše pa se jim izvirni greh in vsi grehi, storjeni pred krstom, dobijo pa tudi svoja imena, torej krstna imena. Otroci ponavadi dobijo tudi posebna darila, ki naj bi jih potrjevala v veri. ..Takšni darili sta na primer otroški izvod Svetega pisma in zlati križec. »Krst mora prejeti vsak človek in samo človek, ki še ni krščen.« [[22]](#footnote-22) .. Zakramentu krsta sledi prvo Sveto obhajilo; človek ga prejme, ko je notranje in zunanje pripravljen, ob prejemu prvega Svetega obhajila pripadnik Cerkve prvič prejme »kruh« oz. hostijo. ..Čez nekaj let sledi drugi zakrament Sveta birma. Zdaj pripadnik Cerkve postane Kristusov sodelavec in pričevalec, saj mu Sveti Duh podari svoje darove. Zakrament birme je dolžan prejeti vsak, še ne birmani krščenec, saj z birmo postane posameznik polnovreden član svoje verske skupnosti. Nase prevzame obljube, ki so bile v njegovem imenu izrečene pri krstu. ..Nato sledi še Sveta evharistija kot tretji od sedmih zakramentov, ki dovrši uvajanje v krščanstvo. Tisti, ki so bili s krstom dvignjeni k dostojanstvu kraljevega duhovništva in z birmo globlje upodobljeni po Kristusu, prejmejo prek evharistije skupaj z vso skupnostjo delež pri Gospodovi daritvi sami. ..Četrti zakrament je Sveta pokora. Tisti, ki pristopajo k zakramentu pokore, prejmejo od božjega usmiljenja odpuščanje za Bogu prizadejane žalitve in se hkrati spravijo s cerkvijo, ki so jo z grehom ranili in katera se z ljubeznijo, zgledom in molitvami trudi za njihovo spreobrnjenje. ..S svetim bolniškim maziljenjem in z molitvijo duhovnikov vsa cerkev bolnike priporoča trpečemu in poveličanemu Gospodu, naj jim polajša in jih reši; celo spodbuja jih, naj prispevajo svoj delež k blagru božjega ljudstva tako, da se svobodno zedinjajo s Kristusovim trpljenjem in njegovo smrtjo. ..Tisti, ki prejmejo zakrament svetega reda, so posvečeni zato, da bi v Kristusovem imenu »bili pastirji Cerkve z božjo besedo in milostjo« oz. postanejo duhovniki. ..Sedmi zakrament, Sveti zakon, prejmeta mož in žena ob poroki. Zakonska zveza, s katero ustanovita dosmrtno življenjsko skupnost. [[23]](#footnote-23)

**5. VIRI IN LITERATURA**

* <http://www.religije.com/krscanstvo.htm>, 31.10.2006
* <http://sl.wikipedia.org/wiki/Kr%C5%A1%C4%8Danstvo>,31.10.2006
* <http://www2.arnes.si/~ssposk2s/piflrke/stran_01.htm>, 31.10.2006
* <http://www.s-gimorm.mb.edus.si/Projektne/Religija/krscanstvo.html>, 31.10.2006
* <http://radio.ognjisce.si/oddaje/kateheza_osnove.php#Veroizpoved>, 31.10.2006
* Katekizem katoliške cerkve. Ljubljana:Slovenska škofovska konferenca,1993, str. 345, 353, 378, 394, 403, 418, 511.
* TELLO, A. Vodnik po svetovnih verstvih. Ljubljana: Tehniška založba Slovenije, 2006, str. 62, 73.
* Velika verstva sveta. Koper: Ognjišče,1991, str. 379.

1. <http://www.religije.com/krscanstvo.htm>, 31.10.2006 [↑](#footnote-ref-1)
2. Sveto pismo za najmlajše. Ljubljana:Državna založba Slovenije, 1992, str. 19 [↑](#footnote-ref-2)
3. <http://www2.arnes.si/~ssposk2s/piflrke/stran_01.htm>,31.10.2006

**2** [↑](#footnote-ref-3)
4. TELLO, A. Vodnik po svetovnih verstvih. Ljubljana: Tehniška založba Slovenije, 2006, str. 62 [↑](#footnote-ref-4)
5. <http://www.s-gimorm.mb.edus.si/Projektne/Religija/krscanstvo.html>, 31.10.2006 [↑](#footnote-ref-5)
6. <http://www.religije.com/krscanstvo.htm>, 31.10.2006

**3** [↑](#footnote-ref-6)
7. <http://www.religije.com/krscanstvo.htm>, 31.10.2006 [↑](#footnote-ref-7)
8. Katekizem katoliške cerkve. Ljubljana:Slovenska škofovska konferenca,1993, str. 511

**4** [↑](#footnote-ref-8)
9. <http://sl.wikipedia.org/wiki/Biblija>, 31.10.2006 [↑](#footnote-ref-9)
10. <http://www.s-gimorm.mb.edus.si/Projektne/Religija/biblija.html>, 31.10.2006 [↑](#footnote-ref-10)
11. [http://www.s-gimorm.mb.edus.si/Projektne/Religija/svetopismo.html,31.10.2006](http://www.s-gimorm.mb.edus.si/Projektne/Religija/svetopismo.html%2C31.10.2006)

**5** [↑](#footnote-ref-11)
12. <http://www.s-gimorm.mb.edus.si/Projektne/Religija/zbiranje.htm>, 31.10.2006 [↑](#footnote-ref-12)
13. Katekizem katoliške cerkve. Ljubljana:Slovenska škofovska konferenca,1993, str. 408

**6** [↑](#footnote-ref-13)
14. TELLO, A. Vodnik po svetovnih verstvih. Ljubljana: Tehniška založba Slovenije, 2006, str.73 [↑](#footnote-ref-14)
15. <http://www.lifeteen-si.com/svmasa.php>, 31.10.2006

**7** [↑](#footnote-ref-15)
16. <http://www.religije.com/krscanstvo.htm>, 31.10.2006 [↑](#footnote-ref-16)
17. Velika verstva sveta. Koper: Ognjišče,1991, str. 379 [↑](#footnote-ref-17)
18. <http://www.religije.com/krscanstvo.htm>, 31.10.2006 [↑](#footnote-ref-18)
19. <http://sl.wikipedia.org/wiki/Kr%C5%A1%C4%8Danstvo>, 31.10.2006

**8** [↑](#footnote-ref-19)
20. <http://radio.ognjisce.si/oddaje/kateheza_osnove.php#Veroizpoved>, 31.10.2006 [↑](#footnote-ref-20)
21. <http://radio.ognjisce.si/oddaje/kateheza_osnove.php>, 31.10.2006

**9** [↑](#footnote-ref-21)
22. Katekizem katoliške cerkve. Ljubljana:Slovenska škofovska konferenca,1993, str. 331 [↑](#footnote-ref-22)
23. Katekizem katoliške cerkve. Ljubljana:Slovenska škofovska konferenca,1993, str. 345, 353, 378, 394, 403, 418

**10** [↑](#footnote-ref-23)